 Subaxnimadii hore ee Khamiista ambo bax iyo xiiso badan ka dib ayaannu Hargeysa uga baxnay dhinaca Bari, iyada oo aanu markii aanu soconnay labaatan Kiiloo Mitir ku dhawaad aanu u leexannay dhinaca Koonfureed oo ay ku dhereran yihiin buuro dhaadheer oo ay ka mid tahay buurta Quruxda iyo dhirta ku hodanka ah ee Gacan Libaax, iyada oo markaasi dareenkayga iyo maskaxdayda si weyn aniga iyo inta ila socotayba ka dhex guuxayeen sidii ay cagta mar uun u dhigi lahaayeen buur wakhti badan maqalkeedu dhagahayga ku soo dhacay oo ah Buurta Gacan Libaax, waxaana aannu wakhti dheer aanu sii soconnay sii marnay dhul badan oo qaarkood ay ku dhaceen Carro guur, waxaana maskaxdaydu in badan is weydiinaysay dhulkan carro guurku ku dhacay oo kale inay buurtu noqon doonto iyo inay ka duwanaan doonto, haddii ay ka duwanaatana sida ay noqon doonto. 